**William Wrenn** (s. 16. maaliskuuta 1991 Anchorage, Alaska, Yhdysvallat) on yhdysvaltalainen jääkiekkopuolustaja, joka pelaa Saksan DEL-liigan Grizzlys Wolfsburgissa. Hänet on yleisesti tunnettu pelityyliltään puolustavana puolustajana. Wrenn laukoo oikealta.

Ura
---

### Seuraura

Wrenn aloitti jääkiekkoilun kotikaupungissaan Alaskan Anchoragessa. Hän pelasi joukkueensa kanssa turnausta Kaliforniassa, jossa vieraili NHL-joukkue Mighty Ducks of Anaheimin apuvalmentajana ja Los Angelesissa juniorivalmentajana työskennellyt Newell Brown. Brown houkutteli Wrennin Los Angeles Selectsin joukkueeseen, jonne hän siirtyi 14-vuotiaana kaudeksi 2005–2006. Vuodet 2007–2009 Wrenn pelasi Yhdysvaltain maajoukkueen kehitysohjelman mukana.

San Jose Sharks varasi Wrennin toisella kierroksella 43. pelaajana NHL:n varaustilaisuudessa 2009. Hän siirtyi kaudeksi 2009–2010 Denverin yliopistojoukkueeseen. Kesken kauden 2010–2011, tammikuussa 2011 Wrenn päätti kuitenkin jättää yliopiston ja siirtyi WHL-junioriliigan Portland Winterhawksiin. Hän koki liigan paremmaksi vaihtoehdoksi kehittyä jääkiekkoilijana. Wrenn eteni joukkueen kanssa aina Ed Chynoweth Cup -finaaleihin saakka, mutta mestaruuden vei kuitenkin Kootenay Ice otteluvoitoin 4–1. Kaudella 2011–2012 hän jatkoi Winterhawksissa "yli-ikäisenä" ja nousi joukkueen kapteeniksi. Wrenn eteni jälleen joukkueen kanssa finaaleihin, jolloin Winterhawks taipui tällä kertaa Edmonton Oil Kingsille otteluvoitoin 4–3.

Syyskuussa 2012 Wrenn teki sopimuksen kotikaupunkinsa joukkueen, ECHL-joukkue Alaska Acesin kanssa. Hän pelasi kauden 2012–2013 aikana ECHL:n tähdistöottelussa. Tammikuussa 2013 Aces lainasi Wrennin AHL-joukkue Worcester Sharksiin, jossa hän pelasi kolme ottelua. Helmikuussa seura lainasi Wrennin loppukaudeksi AHL-joukkue Texas Starsiin, jossa hän teki 19 runkosarjaottelussa tehot 2+5=7. Wrenn jatkoi joukkueessa AHL-sopimuksella kaudella 2013–2014. Hänen ensimmäinen täysi AHL-kautensa toi 40 runkosarjaottelussa tehot 2+5=7 ja kahdessa playoff-ottelussa yhden syöttöpisteen. Wrenn voitti kauden päätteeksi Calder Cupin. Elokuussa 2014 hän teki Starsin kanssa vuoden mittaisen jatkosopimuksen. Maaliskuussa 2015 Wrenn siirtyi loppukaudeksi 2014–2015 ECHL-joukkue Idaho Steelheadsin vahvuuteen. Hän pelasi siellä viisi ottelua.

Wrenn teki syyskuussa 2015 taas sopimuksen Alaska Acesin ECHL-joukkueen kanssa. Hän nousi joukkueen kapteeniksi. Wrenn oli Acesin paras syöttäjä ja tehokkain puolustaja sekä jakoi sisäisen pistepörssin kolmannen sijan Justin Bretonin kanssa tehoilla 7+34=41. Hän sijoittui koko ECHL:n puolustajien pistepörssissä neljänneksi. Wrenn valittiin kauden päätteeksi liigan toiseen tähdistökentälliseen. Maaliskuussa 2016 Aces lainasi hänet AHL-joukkue Utica Cometsiin, jossa Wrenn pelasi kaksi ottelua. Syyskuussa hän teki jatkosopimuksen Acesin kanssa, mutta pian tämän jälkeen Wrenn siirtyi try-outille AHL-joukkue Toronto Marliesiin. Lokakuussa hän sai joukkueeseen vuoden mittaisen jatkosopimuksen.

Kaudeksi 2017–2018 Wrenn siirtyi vuoden mittaisella sopimuksella KHL:n latvialaisjoukkue Dinamo Riikaan. Hän pelasi siellä 21 runkosarjaottelua tehden yhden syöttöpisteen ja keräten heikon teholukeman –13, kunnes Wrennin sopimus purettiin lokakuun 2017 lopulla. Noin kuukautta myöhemmin hän siirtyi loppukauden sopimuksella SM-liigajoukkue Vaasan Sportiin, joka tarvitsi korvaajan ennen kaikkea ennusteiden mukaan loppukauden sivussa olevalle Oskari Manniselle. SM-liigan siirtotakarajalla, helmikuun 2018 lopulla Sport vuokrasi Wrennin loppukaudeksi Rauman Lukkoon, kun joukkue menetti loppukaudeksi loukkaantuneen Janne Niskalan.

Wrenn siirtyi kauden 2017–2018 jatkamaan uraansa vuoden mittaisella sopimuksella Saksan DEL-liigan Grizzlys Wolfsburgiin.

### Maajoukkueura

Wrenn pelasi alle 18-vuotiaiden MM-kilpailuissa vuonna 2009, jolloin hän toimi Yhdysvaltain kapteenina ja johdatti joukkueen maailmanmestaruuteen. Wrenn jakoi turnauksen puolustajien maalipörssin voiton Ruotsin Tim Erixonin ja Suomen Mikael Aaltosen kanssa kolmella osumallaan. Hänet valittiin Venäjää vastaan pelatun alkulohkon ottelun päätteeksi Yhdysvaltain ottelun parhaaksi pelaajaksi. Wrenn pelasi myös World U-17 Hockey Challengessa vuonna 2008, jolloin hän voitti hopeaa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2007–2008 | US NTDP | NAHL | 43 | 0 | 5 | 5 | 36 | 3 | 0 | 0 | 0 | 15 |
| 2008–2009 | US NTDP | NAHL | 13 | 1 | 4 | 5 | 37 | – | – | – | – | – |  |  |  |  |  |  | U18 | 7 | 3 | 0 | 3 | 0 |
| 2009–2010 | Univ. of Denver | WCHA | 23 | 0 | 7 | 7 | 36 | – | – | – | – | – |
| 2010–2011 | Univ. of Denver | WCHA | 18 | 0 | 1 | 1 | 2 | – | – | – | – | – |
|  | Portland Winterhawks | WHL | 29 | 2 | 11 | 13 | 17 | 21 | 1 | 4 | 5 | 10 |
| 2011–2012 | Portland Winterhawks | WHL | 60 | 3 | 13 | 16 | 27 | 22 | 0 | 4 | 4 | 10 |
| 2012–2013 | Alaska Aces | ECHL | 51 | 5 | 16 | 21 | 21 | – | – | – | – | – |
|  | Worcester Sharks | AHL | 3 | 0 | 0 | 0 | 0 | – | – | – | – | – |
|  | Texas Stars | AHL | 19 | 2 | 5 | 7 | 21 | – | – | – | – | – |
| 2013–2014 | Texas Stars | AHL | 40 | 2 | 5 | 7 | 34 | 2 | 0 | 1 | 1 | 0 | Calder Cup |
| 2014–2015 | Texas Stars | AHL | 31 | 1 | 2 | 3 | 25 | – | – | – | – | – |
|  | Idaho Steelheads | ECHL | 5 | 1 | 1 | 2 | 2 | 6 | 0 | 1 | 1 | 4 |
| 2015–2016 | Alaska Aces | ECHL | 57 | 4 | 37 | 41 | 28 | – | – | – | – | – | Kakkostähdistö |
|  | Utica Comets | AHL | 2 | 0 | 0 | 0 | 2 | – | – | – | – | – |
| 2016–2017 | Toronto Marlies | AHL | 39 | 3 | 6 | 9 | 16 | 2 | 0 | 0 | 0 | 0 |
| 2017–2018 | Dinamo Riika | KHL | 21 | 0 | 1 | 1 | 4 | – | – | – | – | – |
|  | Sport | SM-liiga | 25 | 3 | 5 | 8 | 39 | – | – | – | – | – |
|  | Lukko | SM-liiga | 5 | 0 | 1 | 1 | 2 | 2 | 0 | 1 | 1 | 0 |
| 2018–2019 | Grizzlys Wolfsburg | DEL | 46 | 1 | 9 | 10 | 16 | - | - | - | - | - |
| 5 kautta | yhteensä | AHL | 134 | 8 | 18 | 26 | 98 | 4 | 0 | 1 | 1 | 0 |
| 1 kausi | yhteensä | DEL | 46 | 1 | 9 | 10 | 16 | – | – | – | – | – |
| 1 kausi | yhteensä | SM-liiga | 30 | 3 | 6 | 9 | 41 | 2 | 0 | 1 | 1 | 0 |
| 1 kausi | yhteensä | KHL | 21 | 0 | 1 | 1 | 4 | – | – | – | – | – |

Lähteet
-------

* William Wrenn The Internet Hockey Databasessa (englanniksi)
* William Wrenn *Elite Prospects*. Everysport Media Group AB.  (englanniksi)

### Viitteet

1. 1 2  Plank, Jason: Getting To Know William Wrenn *fearthefin.com*.  27.6.2009. Vox Media, Inc.  Arkistoitu 1.12.2017. Viitattu 28.11.2017. (englanniksi)
2. ↑  Draftin toinen päivä: Suomalaisvahdilla aloitettiin ja suomalaisvahtiin päätettiin *Jatkoaika.com*.  27.6.2009. Jatkoaika r.y. Viitattu 27.11.2017.
3. 1 2 3 4 5 6  William Wrenn *Elite Prospects*. Everysport Media Group AB.  (englanniksi)
4. ↑  Chambers, Mike: DU defenseman William Wrenn signs with Portland of WHL *denverpost.com*.  3.1.2011. Digital First Media. Viitattu 28.11.2017. (englanniksi)
5. 1 2  William Wrenn Stats, Profile, Bio, Analysis and More *sportsforecaster.com*. XML Team Solutions, LLC.  Arkistoitu 1.12.2017. Viitattu 28.11.2017. (englanniksi)
6. ↑  William Wrenn The Internet Hockey Databasessa (englanniksi)
7. ↑  Caswell, Mark Jr.: Comets Announce Roster Moves *uticacomets.com*.  17.3.2016. Utica Comets. Viitattu 28.11.2017. (englanniksi)
8. ↑  DINAMO RĪGA komandu papildina aizsargs William Wrenn *dinamoriga.lv*.  7.8.2017. Dinamo Rīga.  Arkistoitu 1.12.2017. Viitattu 28.11.2017. (latviaksi)
9. ↑  Šķiras Dinamo Rīga un Viljama Vrena ceļi *dinamoriga.lv*.  27.10.2017. Dinamo Rīga.  Arkistoitu 1.12.2017. Viitattu 28.11.2017. (latviaksi)
10. ↑  Wrenn vahvistaa Sportin puolustusta *Jatkoaika.com*.  27.11.2017. Jatkoaika r.y. Viitattu 28.11.2017.
11. ↑  Seppä, Lassi: Niskalan kausi ohi − Lukko-puolustukselle apumies Vaasasta *Jatkoaika.com*.  28.2.2018. Jatkoaika r.y. Viitattu 28.2.2018.
12. ↑  Mäkeläinen, Kimmo: William Wrennin matka jatkuu Saksaan *kiekkoareena.fi*.  22.5.2018. Marva Media Oy. Viitattu 22.5.2018.
13. ↑  BEST PLAYERS PER GAME (pdf)  20.4.2009. IIHF. Viitattu 28.11.2017. (englanniksi)